Huawei lancerer P40 og P40 Pro – her er de danske priser og forhandlere

Huawei har netop lanceret deres nye P40 Pro, noget der for et par år siden ville have betydet store kampagner og masser af marketingbulder fra de danske teleoperatører og mobilforhandlere. Men efter forbuddet imod Huawei trådte i kraft, er de nye Huawei telefoner udstyret med en handikappet udgave af styresystemet og har ingen Google apps – der er altså ingen Google Maps, YouTube eller Fotos på den nye P40 Pro.

Dyre telefoner

Selv uden Google tjenester bliver P0 og P40 Pro absolut ikke billige telefoner. Den mindste version af P40 kommer til at koste 5.999 kr., imens storebror P40 Pro begynder ved 7.999 kr.

Begrænset antal forhandlere

Desværre for potentielle købere gør det telefonen lidt sværere at få fat i – for mange af de største forhandlere og teleoperatører tager enten ikke telefonen ind – eller tager den ind i meget begrænset antal. Og det bærer listen over forhandlere da også præg af:

3

Elgiganten

Power

Proshop

Alle forhandlere sælger kun telefonerne online. Forudbestillingen starter kl. 16.00 i dag og løber til 5. april. Hvis du bestiller P40 eller P40 Pro medfølger Huaweis Freebuds 3 – som vi i øvrigt har anmeldt her. De koster normalt 1.399 kr.

Skulle du have misset vores tidligere dækning af P40 serien, er her de forskellige modellers specifikationer:

| Huawei P40 | Huawei P40 Pro
OS | Android 10 AOSP | Android 10 AOSP
Skærm | 6,1″ OLED (2340×1080) | 6,58″ OLED (2640×1200)
Processor | 2,86 + 2.36 + 1,95 GHz Kirin 990 octa-core | 2,86 + 2.36 + 1,95 GHz Kirin 990 octa-core
Hukommelse | 8 gigabyte | 8 gigabyte
Lagerplads | 128 gigabyte + Nano Memory Card | 128-256 gigabyte + Nano Memory Card
Kamera (bag) | 50 Mp f/1.9 + 16 Mp ultravidvinkel f/2.2 + 8 Mp tele f/2.4 | 50 Mp f/1.9 + 40 Mp ultravidvinkel f/1.8 + 12 Mp tele f/3.4
Kamera (front) | 32 Mp f/2.0 | 32 Mp f/2.3
Batteri | 3.800 mAh, 25W supercharge | 4.200 mAh, 40W supercharge, trådløs opladning

Huawei lancerer P40 og P40 Pro – her er de danske priser og forhandlere